ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-3

URBROJ:2178/15-05-16-1

Nova Gradiška, 18.2.2016.

ZAPISNIK

 sa 42. sjednice Školskog odbora održane 18. veljače 2016. god. s početkom u 13.17 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik, pozdravila je nazočne članove odbora te konstatirala da je na sjednici Školskog odbora prisutno četiri člana Školskog odbora, i to: gosp. Tomislav Wirth, gosp. Ivan Lozinjak, gđa. Ivana Gajski-Berić i gđa. Ljiljana Ptačnik. Gosp. Dario Marenić , gđica. Valentina Buljubašić te gosp. Franjo Matijašević ispričali su svoj nedolazak na ovu sjednicu zbog ranije preuzetih obveza.

Za 42. sjednicu Školskog odbora predložen je slijedeći:

 **DNEVNI RED:**

1. Usvajanje zapisnika sa 41. sjednice Školskog odbora

2. Zapošljavanje do 60 dana

3. Razno:

**1. Usvajanje zapisnika sa 41. sjednice Školskog odbora**

Predsjednica Školskog odbora je u prvoj točki dnevnog reda istaknula da su članovi dobili na uvid zapisnik sa 41. sjednice Školskog odbora te ih zamolila da iznesu eventualne dopune ili primjedbe .

**Članovi Školskog odbora nisu imali primjedbi na načinjeni zapisnik te je isti usvojen sa četiri glasa za.**

**2. Zapošljavanje do 60 dana**

U drugoj točki dnevnog reda ravnateljica je istaknula potrebu produžetka radnog odnosa spremačice do 60 dana. Naime, na prošloj sjednici odbora članovi su upoznati s potrebom zapošljavanja spremačice na određeno vrijeme, a kao zamjenu za spremačicu koja je polomila ruku i nalazi se na dugotrajnijem bolovanju. Budući da istoj ističe ugovor o radu sklopljen do 15 dana, ravnateljica je zamolila članove odbora za suglasnost za produžetak radnog odnosa spremačice koja radi na zamjeni do 60 dana.

**Članovi Školskog odbora su sa četiri glasa za prihvatili zamolbu ravnateljice i dali suglasnost na upošljavanje navedene spremačice do 60 dana.**

**3. Razno:**

Pod točkom razno ravnateljica je upoznala članove odbora s pristiglom zamolbom Akro Studia ,Nova Gradiška vezano uz postavljanje reklame na dio južno ostakljenog zida nastavno-sportske dvorane, veličine 2x1 m. Navedeni prostor može se dati na korištenje po cijeni od 30,00 kn po m² na mjesec, sukladno kriterijima osnivača.

**Članovi Školskog odbora su vezano uz ovu zamolbu sa četiri glasa za donijeli sljedeću:**

**O D L U K U**

 o davanju na korištenje prostora nastavno-sportske dvorane kako slijedi:

|  |  |  |  |
| --- | --- | --- | --- |
| Red.br. | Korisnik | Prostor | Iznos za korištenje prostora |
| 1. | Akro studio Nova Gradiška | Ostakljeni dio zida u nastavno sportskoj dvorani za postavljanje reklame | 30,00 kn po m² na mjesec |

Budući da članovi Školskog odbora nisu imali više dodatnih pitanja 42. sjednica Školskog odbora je okončana u 13.21 sati.

 Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.